Quoniam ea que fidelibus Dei elemosina traduntur in sua debent stabilitate manere, ego Galterius, Dei gratia Lingonensis episcopus, notum facio presentibus et futuris Hugonem, ducem Burgundie, ecclesie Sancti Benigni Divionensi in perpetuum dedisse, et sine omni retentione concessisse magnam justiciam et quidquid habebat, quocumque modo haberet in territorio, quod vulgo dicetur Becis, in quo antiquitus villa fuit, laudantibus uxore sua Aalix et filio suo Oddone, et ea in manu mea guerpivit. Ego autem illis ecclesiam prefatam investivi per manum Philippi, qui tunc temporis ejusdem ecclesie abbas erat. Ut autem hec inconcussa teneantur, placuit rem prout gesta fuit, per presentem paginam memorie commendare, et sigilli mei attestatione confirmare. Doni hujus a prefato duce facti testes sunt: Aymo abbas Sancti Sequani; de monachis ecclesie: Raynerius, Walterius, sacrista; Petrus, cellerarius; Girardus de Reium, Willelmus de Orgeolis; Oddo li gros, milites; de servientibus ecclesie; Hugo, maior; Girardus Cambellanus et filii ejus, Johannes, Ulricus Coquus, Bonardus, Karolo magnus. Laudationis vero Ducisse et filii ejus huic dono exhigente testes sunt: prefatus Willelmus de Orgeolis et Humbertus, frater ejus; Hugo de Marmaesse, milites; de burgensibus; Petrus de Waurachs; Hugo Warnerii, Moyses Albespins; de servientibus ecclesie prefati Hugo maior, Girardus cambellanus, Belardinus de Claustro. Actum est hoc anno incarnationis dominice M°C°LXXIII°.